Document ID: 32011R0828
Publication Date: 2011-08-17

Content:
REGOLAMENT TA’ IMPLIMENTAZZJONI TAL-KUMMISSJONI (UE) Nru 828/2011
tas-17 ta’ Awwissu 2011
li jissospendi l-introduzzjoni fl-Unjoni ta' eżemplari ta' ċerti speċijiet ta' fawna u flora selvaġġi
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 338/97 tad-9 ta’ Diċembru 1996 dwar il-protezzjoni ta’ speċi ta' fawna u flora selvaġġi billi jkun regolat il-kummerċ fihom (1), u b’mod partikolari, l-Artikolu 19(1) tiegħu,
Wara li kkonsultat il-Grupp ta’ Reviżjoni Xjentifika,
Billi:
(1)
L-Artikolu 4(6) tar-Regolament (KE) Nru 338/97 jipprovdi li l-Kummissjoni tista’ tistabbilixxi restrizzjonijiet fuq l-introduzzjoni ta’ ċerti speċijiet fl-Unjoni skont il-kundizzjonijiet stipulati fil-punti (a) sa (d) tiegħu. Barra minn hekk, miżuri ta’ implimentazzjoni għal tali restrizzjonijiet ġew stipulati fir-Regolament tal-Kummissjoni (KE) Nru 865/2006 tal-4 ta’ Mejju 2006 li jistabbilixxi regoli dettaljati fir-rigward tal-implimentazzjoni tar-Regolament tal-Kunsill (KE) Nru 338/97 dwar il-protezzjoni ta’ speċi ta' fawna u flora selvaġġi billi jkun regolat il-kummerċ fihom (2).
(2)
Kienet stabbilita lista tal-ispeċijiet li l-introduzzjoni tagħhom fl-Unjoni hija sospiża permezz tar-Regolament tal-Kummissjoni (KE) Nru 997/2010 tal-5 ta’ Novembru 2010 li jissospendi l-introduzzjoni fl-Unjoni ta’ eżemplari ta’ ċerti speċijiet ta’ fawna u flora selvaġġi (3).
(3)
Abbażi ta' informazzjoni riċenti, il-Grupp ta' Analiżi Xjentifika kkonkluda li l-istat ta' konservazzjoni tal-ispeċi Sagittarius serpentarius, elenkata fl-Anness B tar-Regolament (KE) Nru 338/97, se jiġi pperikolat b'mod serju jekk l-introduzzjoni ta' din l-ispeċi mit-Tanzanija ma tkunx sospiża. L-introduzzjoni tal-ispeċi Sagittarius serpentarius mit-Tanzanija għandh għalhekk tiġi sospiża.
(4)
Il-Grupp ta’ Analiżi Xjentifika kkonkluda wkoll li, fid-dawl tal-aħħar tagħrif disponibbli, is-sospensjoni tal-introduzzjoni, fl-Unjoni, tal-ispeċijiet li ġejjin ma għandhiex tkun meħtieġa aktar:
-
Lynx lynx (Trofej tal-kaċċa) mill-Azerbajġan;
-
Hexaprotodon liberiensis mill-Ginea;
-
Moschus anhuiensis, Moschus berezovskii, Moschus chrysogaster, Moschus fuscus u Moschus moschiferus miċ-Ċina;
-
Uromastyx aegyptia mill-Eġittu;
-
Chamaeleo ellioti mill-Burundi;
-
Chamaeleo pfefferi mill-Kamerun;
-
Varanus exanthematicus (eżemplari mrobbija ta' tul totali ekwivalenti għal 35 ċm jew anqas), Varanus niloticus (eżemplari mrobbija ta' tul totali ekwivalenti għal 35 ċm jew anqas) u Kinixys belliana (eżemplari mrobbija b'tul tal-qoxra ta' fuq ekwivalenti għal 5 ċm jew anqas) mill-Benin;
-
Varanus niloticus mill-Burundi u l-Możambik;
-
Varanus salvator miċ-Ċina, l-Indja u Singapor;
-
Python reticulatus mill-Indja u Singapor;
-
Aldabrachelys gigantea mis-Seychelles;
-
Geochelone elegans mill-Pakistan;
-
Geochelone platynota mill-Mjanmar;
-
Indotestudo elongata mill-Bangladexx, iċ-Ċina u l-Indja.
(5)
Il-pajjiżi tal-oriġini tal-ispeċijiet li huma soġġetti għal restrizzjonijiet ġodda fir-rigward tal-introduzzjoni fl-Unjoni skont dan ir-Regolament kollha ġew ikkonsultati.
(6)
L-ismijiet tal-ispeċijiet għal Pachypodium sofiense u Euphorbia suzannae-marnierae ġew adattati skont l-aħħar referenzi uffiċjali tas-CITES. Żbalji tekniċi taħt il-filu MOLLUSCA ġew korretti wkoll.
(7)
Il-lista tal-ispeċijiet li għalihom l-introduzzjoni fl-Unjoni hija sospiża għandha għalhekk tiġi emendata u r-Regolament (UE) Nru 997/2010, għal raġunijiet ta' ċarezza, għandu jiġi sostitwit.
(8)
Il-miżuri pprovduti f’dan ir-Regolament huma skont l-opinjoni tal-Kumitat dwar il-Kummerċ ta' Fawna u Flora Slavaġ,
ADOTTAT DAN IR-REGOLAMENT:
Artikolu 1
Soġġetta għad-dispożizzjonijiet tal-Artikolu 71 tar-Regolament (KE) Nru 865/2006, l-introduzzjoni fl-Unjoni ta' eżemplari tal-ispeċijiet ta' fawna u flora selvaġġi elenkati fl-Anness għal dan ir-Regolament hija sospiża.
Artikolu 2
Ir-Regolament (UE) Nru 997/2010 huwa rrevokat.
Ir-referenzi għar-Regolament irrevokat għandhom jitqiesu bħala referenzi għal dan ir-Regolament.
Artikolu 3
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-17 ta’ Awwissu 2011.

Metadata:
Eurovoc Level 1 Categories: 100147
100155
Eurovoc Level 2 Categories: 100243
100194
100242
100196
Eurovoc Level 3 Categories: 13
2825
3584
3150
All Eurovoc Categories: 13
134
2826
2827
3150
3584